# Assemblea Bolivariana de Catalunya de Solidaritat amb el Poble de Veneçuela

### De Viquipèdia

L'Assemblea Bolivariana de Catalunya de Solidaritat amb el Poble de Veneçuela o ABC per les seves sigles, és una plataforma comuna que agrupa una trentena d'entitats catalanes per tal de coordinar activitats de suport a la Revolució bolivariana, el procés de canvi democràtic que s'està produint a Veneçuela des de 1998.

## [edita] Antecedents

El desembre de 1999 un seguit de pluges torrencials provoquen unes greus esllavissades de terres a l'estat veneçolà de Vargas, provocant la mort de 50.000 persones i causant prop de 300.000 desplaçats, en una de les catàstrofes naturals més geus succeides en aquell país. Segons l'ABC, en contrast amb altres situacions similars, els mitjans de comunicació de masses van deixar passar la notícia de forma gairebé inadvertida.

Un seguit d'entitats catalanes es van reunir a la Casa de la Solidaritat (Barcelona) per tal d'articular el treball solidari amb els damnificats, però per informar també de la situació social a Veneçuela on, des de 1998 el govern progressista d'Hugo Chávez estava duent a terme els seus primers passos amb l’aprovació per referèndum de la nova Constitució de la República.

Des de llavors diferents entitats de solidaritat de Catalunya van venir realitzant un seguit de tasques d'informació i difussió sobre el procés de transformació social que viu el país. Diversos moviments socials i polítics també es van unir a aquesta tasca.

## [edita] Formació de l'ABC

El 7 de juny de 2004 una trentena d'aquests grups van constituir formalment l'Assemblea Bolivariana de Catalunya de Solidaritat amb el Poble de Veneçuela (ABC) en una reunió realitzada a l'Ateneu Barcelonès.

L'Assemblea apareix en un moment clau per a la situació política veneçolana. L'oposició havia activat la figura constitucional del referèndum revocatori contra el president Hugo Chávez, previst per al 15 d'agost del mateix any.

Tot i que els resultats de referèndum (avalat pels observadors internacionals) van demostrar poc desprès que la majoria dels veneçolans eren partidaris de mantenir el president en el seu càrrec, els mitjans de comunicació catalans i estatals mostraven una imatge del país força diferent, segons la qual l'oposició al govern progressista era ampliament majoritària. Les primeres accions de l'ABC doncs van anar encaminades a aportar un altre punt de vista sobre el procés veneçolà.

## [edita] Funcionament i activitats

L'ABC funciona de forma assembleària, amb la participació de representants de les entitats que li donen suport, així com per diversos ciutadans a títol personal solidaris amb el procés de canvi que s'està duent a terme a Veneçuela, tant catalans com veneçolans residents a Catalunya. Es reuneix habitualment a la barcelonina Casa de la Solidaritat.

L'ABC organitza xerrades, videofórums, concentracions públiques, trobades, programes a la ràdio, intercanvis, i altres tasques de difussió sobre la realitat veneçolana arreu de la geografia catalana.

Durant el procés participatiu del nou Estatut d'autonomia de Catalunya, l'ABC ha proposat introduir en el mateix mecanismes de participació ciutadana similars als continguts a la Constitució veneçolana de 1999, propostes que, tot i que van ser recollides a la memòria del procés participatiu, finalment no van ser incloses en el redactat final aprovat pel Parlament.

L'ABC ha denunciat davant del Consell de l'Audiovisual de Catalunya (CAC) el seguiment, al seu parer tendenciós i esbiaixat, que la majoria dels mitjans de comunicació catalans fan de la realitat veneçolana.

Així mateix l'entitat també ha sol·licitat la retirada del Premi Internacional de Periodisme Rei d'Espanya atorgat l'any 2003 al reporter de la cadena de televisió privada Venevisión Luis Alfonso Fernández pel seu treball "La masacre en el centro de Caracas", treball que en un procés judicial posterior es va demostrar que havia estat format a través d'imatges manipulades, la transmissió del qual, segons algunes fonts, va servir per activar el fracassat cop d'estat contra el govern d'Hugo Chávez l'11 d'abril de 2002.

## [edita] Enllaç extern

Plana web de l'Assemblea Bolivariana de Catalunya

Obtingut de "http://ca.wikipedia.org../../../a/s/s/Assemblea_Bolivariana_de_Catalunya_de_Solidaritat_amb_el_Poble_de_Vene%C3%A7uela_2cf4.html"

Categories: Revolució Bolivariana | Grups i moviments socials

##### Views

- Article
- Discussió
- Revisió actual

##### Cerca

##### En altres llengües

- Español